Voordat ek kan bepaal wat my onkoste aan brandstof vir 'n voorgenome reis gaan wees, is dit nodig om die afstand wat ek gaan reis te bepaal. Indien ek my kombuis se vloer wil teël, moet ek eers die grootte (oppervlakte) van die vloer bereken. As ons wil bepaal hoeveel melk 'n baba met 'n sekere ouderdom en massa moet kry, moet ons die volume (inhoud) van die melk kan meet, ensovoorts. In die meeste wêrelddele maak ons gebruik van die metrieke stelsel. (die Système Internationale d'Unite's, of SI). Die vernaamste eenhede waarmee ons volgens die SI-meetstelsel meet, word deur die volgende tabel weergegee: